ΓΡΑΠΤΗ ΕΡΩΤΗΣΗ E-3170/00

υποβολή: Adriana Poli Bortone (UEN) προς την Επιτροπή

(10 Οκτωβρίου 2000)

Θέμα: Ίδρυση ενός Παρατηρητηρίου Μετανάστευσης

Μετά τη συζήτηση επί της έκθεσης του κ. Jorge Salvador Hernandez Mollar πουπεβλήθη στο Ευρωπαϊκό Κοινοβούλιο στις 30 Μαρτίου 2000 σχετικά με τα σχέδια δράσης που εξεπόνησε η Ομάδα εργασίας του Συμβουλίου για τις κύριες χώρες προέλευσης ή διέλευσης των ατόμων που ζητούν άσυλο και των μεταναστών, δεν θεωρεί η Επιτροπή ότι θα πρέπει να προτείνει την ίδρυση ενός Παρατηρητηρίου για τη μετανάστευση στην Ιταλία και συγκεκριμένα στην Απουλία, περιοχή που αποτελεί πλέον τη συνήθη ζώνη διέλευσης λαθρομεταναστών;

Απάντηση του κυρίου Vitorino εξ ονόματος της Επιτροπής

(10 Νοεμβρίου 2000)

Στον πίνακα σχετικά με την πρόοδο η οποία σημειώθηκε στο τομέα της δημιουργίας ενός χώρου ελευθερίας, ασφάλειας και δικαιοσύνης στην Ευρωπαϊκή Ένωση(1), ο οποίος παρουσιάστηκε στο Συμβούλιο και στο Κοινοβούλιο στις 24 Μαρτίου 2000, η Επιτροπήπογραμμίζει τη σημασία της βελτίωσης των ανταλλαγών στατιστικών στοιχείων και πληροφοριών σχετικά με το άσυλο και την μετανάστευση, στα πλαίσια μιας πιο αποτελεσματικής διαχείρισης των μεταναστευτικών ρευμάτων.

Γίνεται επίσης λόγος για την δημιουργία ενός (ιδεατού) ευρωπαϊκού παρατηρητηρίου των μεταναστεύσεων και αναφέρονται οι δράσεις προετοιμασίας που χρηματοδοτούνται από το πρόγραμμα Οδυσσέας με βάση μια προηγούμενη μελέτη σκοπιμότητας.

Υπενθυμίζεται ότι έπειτα από την ενημέρωσή της στις 23 Φεβρουαρίου 1994 σχετικά με την μετανάστευση και την πολιτική ασύλου(2), η Επιτροπή ανέθεσε μια μελέτη στο University College London. Το αντικείμενο αυτής της μελέτης ήταν από την μία η λεπτομερής εξέταση όλων των αναλυτικών πληροφοριών τις οποίες συγκέντρωσαν τα θεσμικά όργανα σχετικά με τον τομέα της διεθνούς ευρωπαϊκής μετανάστευσης ούτως ώστε να εντοπιστούν τα κενά και από την άλλη η πρόταση αποτελεσματικότερων μέσων για την κάλυψη αυτών των κενών και η διεύρυνση των δυνατοτήτων που έχει η Επιτροπή για να επιτύχει τον στόχο αυτό, συμπεριλαμβανομένης και της δυνατότητας δημιουργίας ενός νέου οργανισμού.

Τα αποτελέσματα της μελέτης αυτής οδήγησαν στην εκπόνηση δύο πρότυπων προγραμμάτων στα πλαίσια του προγράμματος Οδυσσέας. Το πρώτο είχε ως αποτέλεσμα να αναπτύξει το Universit Libre των Βρυξελλών από το 1998 ένα ευρωπαϊκό πανεπιστημιακό δίκτυο για την έρευνα και την ανταλλαγή πληροφοριών στον τομέα του ασύλου και της μετανάστευσης. Το δεύτερο επέτρεψε στο University College of London να αναπτύξει από το 1999 ένα δίκτυο και μια ιστοσελίδα με την ονομασία ευρωπαϊκό δίκτυο πληροφόρησης σχετικά με τις μεταναστεύσεις(EMIN).

Λαμβάνονταςπόψη αυτό το κεκτημένο καθώς και τις εργασίες του κέντρου πληροφόρησης, μελετών και ανταλλαγών σε θέματα ασύλου (Cirea) και του κέντρου πληροφόρησης μελετών και ανταλλαγών στον τομέα της διέλευσης των συνόρων και της μετανάστευσης (Cirefi) στους κόλπους του Συμβουλίου από την μία και του σχεδίου στατιστικής δράσης που αποφασίστηκε από το Συμβούλιο τον Μάρτιο 1998 και πραγματοποιήθηκε από την Eurostat από την άλλη, η Επιτροπή εξετάζει αυτή τη στιγμή με τα κράτη μέλη τους τρόπους περαιτέρω ανάπτυξης αυτών των πρωτοβουλιών στα πλαίσια των στόχων οι οποίοι έχουν επισημανθεί επανειλημμένως από το Κοινοβούλιο.

(1) COM(2000)167 τελικό.

(2) COM(2000)23 τελικό.